611/2006

GP krafðist viðurkenningar á því að landamerki milli jarðar sinnar Stuðla og jarðanna Áreyja, Grænuhlíðar, Seljateigs, Seljateigshjáleigu og Sléttu yrðu ákveðin með nánar tilgreindum hætti. Hvað varðar landamerki á milli jarðanna Stuðla og Áreyja var meðal annars deilt um staðsetningu Flóalækjaróss og hvort um tvo ósa væri að ræða. Ekki var fallist á með GP að miða bæri við upptök lækjarins eða að ósarnir væru tveir, en tekin var til greina gagnkrafa SV um að miða ætti við þann stað þar sem lækurinn rann í Fagradalsá. Hvað varðar landamerki á milli jarðanna Stuðla og Grænuhlíðar var fallist á með GP að miða bæri við punkt þar sem hann taldi vörðu, sem nefnd var nr. 1, hafa staðið, en að öðru leyti var ekki fallist á kröfur hans. Eigendur jarðanna Seljateigs, Seljateigshjáleigu og Sléttu voru sýknaðir af kröfum GP þar sem ekki þótti sannað að landamerki milli jarðanna og Stuðla væru með þeim hætti sem hann hélt fram.

Dómur Hæstaréttar.

Mál þetta dæma hæstaréttardómararnir G-kk-nf C-kk-nf, Á-kk-nf K-kk-nf, G-kk-nf G-kk-nf, I-kvk-nf B-kvk-nf og M-kk-nf S-kk-nf.

Áfrýjandi skaut málinu upphaflega til Hæstaréttar 5. október 2006. Ekki varð af fyrirhugaðri þingfestingu þess 22. nóvember 2006, en áfrýjað var öðru sinni 1. desember sama ár. Áfrýjandi krefst þess að viðurkennt verði að landamerki milli jarðar sinnar Stuðla í Reyðarfirði og eftirtalinna jarða stefndu séu sem hér segir, allt með nánar tilgreindum hnitum: Merki við jörðina Grænuhlíð verði dregin frá punkti í hábungu Kollfells í punkt í Votabergshala, þaðan í tiltekna vörðu, sem nefnd er varða 2, þaðan í aðra vörðu, nefnd varða 1, og loks í punkt í efri Flóalækjarósi. Merki við jörðina Áreyjar verði dregin frá síðastnefndum punkti í annan, sem sé í neðri Flóalækjarósi við Puntbalaskarð. Merki við jarðirnar Seljateig og Seljateigshjáleigu verði dregin frá síðastnefndum punkti til austurs eftir gömlum farvegi Fagradalsár að enn öðrum punkti, sem ekki er auðkenndur með kennileiti. Loks verði merki við jörðina Sléttu dregin frá síðastnefndum punkti í annan við Hamarsenda, þaðan í punkt í Ysta Fossgili, frá þeim stað að punkti við Skollaflöt og loks þaðan í punkt í Skessugjá. Þá krefst áfrýjandi málskostnaðar í héraði og fyrir Hæstarétti óskipt úr hendi stefndu.

Stefndu, öll að frátöldu Sléttubúinu ehf., krefjast staðfestingar héraðsdóms og málskostnaðar fyrir Hæstarétti.

Eftir uppkvaðningu hins áfrýjaða dóms hefur G-kk-nf H-kk-nf H-kk-nf, sem var meðal stefndu í héraði, selt Sléttubúinu ehf. eignarhlut sinn í jörðinni Sléttu. Hefur aðild að málinu fyrir Hæstarétti verið breytt því til samræmis, en félagið hefur ekki látið málið til sín taka hér fyrir dómi.

Með vísan til forsendna hins áfrýjaða dóms verður hann staðfestur um annað en málskostnað. Áfrýjandi verður dæmdur til að greiða öðrum stefndu en Sléttubúinu ehf. málskostnað í héraði og fyrir Hæstarétti, sem ákveðinn er í einu lagi eins og nánar greinir í dómsorði.

Dómsorð:

Héraðsdómur skal vera óraskaður um annað en málskostnað.

Áfrýjandi, G-kk-nf P-kk-nf, greiði stefndu málskostnað í héraði og fyrir Hæstarétti, samtals sem hér segir: Stefnda S-kk-þgf V-kk-þgf V-kk-þgf 700.000 krónur, stefnda A-kk-þgf B-kk-þgf 350.000 krónur, stefndu H-kk-þgf S-kk-þgf F-kk-þgf og Fjarðabyggð 350.000 krónur, stefnda S-kk-þgf B-kk-þgf 350.000 krónur, og stefndu G-kk-þgf L-kk-þgf J-kk-þgf, S-kvk-þgf J-kvk-þgf, D-kvk-þgf S-kvk-þgf, Ö-kvk-þgf E-kvk-þgf Ó-kvk-þgf, G-kk-þgf T. Ó-kk-þgf, Ó-kk-þgf J-kk-þgf Ó-kk-þgf, S-kvk-þgf R-kvk-þgf Ó-kvk-þgf, B-kk-þgf P-kk-þgf Ó-kk-þgf, D-kvk-þgf J-kvk-þgf T-kvk-þgf, G-kvk-þgf S. Á-kvk-þf B-kvk-þgf og S-kk-þgf M-kk-þgf 700.000 krónur.